
COMUNICAT DE PRESĂ
Bucureşti, 4 iunie 2007
DJ români premiaţi la Las Vegas 

DJ Livio & Roby feat. George G. aka Monochrome sunt marii câştigători ai competiţiei internaţionale Heineken Music Thirst Studio Global Sessions 2006
DJ Livio & Roby feat. George G. aka Monochrome sunt câştigătorii renumitei competiţii internaţionale pentru DJ, Heineken Music Thirst Studio Global Sessions 2006, care s-a desfăşurat anul acesta la Las Vegas între 25 şi 27 mai. Monochrome, reprezentanţii României la finala mondială din Las Vegas, au intrat în competiţie cu piesa „Pearl” care le-a adus ambele premii puse în joc: The People’s Choice Award (cu 427 de voturi adunate pe thirststudio.com) şi Jury’s Prize. Juriul a fost format din reprezentanţi ai marcii Pioneer şi DJ/producătorii internaţionali faimoşi Paul Oakenfold şi Gabriel & Dresden (votaţi „America’s Best DJ” şi producători ai piesei care a câştigat „Best Dance Single” la premiile American Best Music 2007, desfăşurate la Miami). 
Câştigătorii au fost anunţaţi de către renumiţii DJ/producători Gabriel & Dresden, cu care băieţii de la Monochrome au avut şansa de a lucra piesa „Pearl” în Palms Studios, iar rezultatul final a devenit elementul cheie al unui show extraordinar, realizat de artiştii români în Tao Beach Club. 
Monochrome declară: „După ce am câştigat cele două premii, am plecat cu Gabriel & Dresden spre Palms Studios, unde am lucrat împreună la un remix pentru piesa „Pearl”. Am fost încântaţi să aflăm că cei doi artişti intenţionează să semneze piesa noastră la casa lor de discuri; este visul oricărui producător”.

Monochrome a participat la Heineken Music Thirst Studio Global Sessions  din Las Vegas în urma câştigătorii competiţiei naţionale Heineken Music Thirst Studio 2006 in Romania. Alături de Monochrome, la finala globala au mai participat alţi 7 câştigătorii naţionali ai programului implementat în ţări precum: Singapore, Dubai, Malaysia, Indonesia, Danemarca, Croaţia şi Ungaria. 
Monochrome declară: „Nu ne-a venit să credem când ne-am auzit numele rostite pentru a doua oară de Gabriel & Dresden. Câştigasem deja premiul publicului, lucru ce ne-a bucurat enorm. Nu ne aşteptam sa câştigăm şi marele premiu. A fost o competiţie extraordinară, iar publicul de la Las Vegas, minunat. Am petrecut momente incredibile pe tot parcursul competiţiei, în studio cu Gabriel & Dresden şi am cunoscut oameni minunaţi acolo. Câştigarea competiţiei Heineken Music Thirst Studio Global Sessions este o recunoaştere a muncii noastre.”

Ilco Kwast, Group Brand Manager Heineken România, declară: „Alegerea publicului şi a juriului a celor trei DJ români de la Monochrome a demonstrat cât de dedicaţi au fost aceştia programului implementat şi în România, profesionalismul pe care l-au arătat de-a lungul timpului petrecut în studio şi amuzamentul cu care fac ceea ce le place la nebunie. Suntem foarte bucuroşi că grupul Monochrome a fost apreciat de un juriu specializat şi de publicul din toată lumea.” 
Despre competiţia Heineken Music Thirst Studio 2006:

Competiţia Heineken Music Thirst Studio, desfăşurată pentru a doua oară în România anul trecut, a avut un succes extraordinar în rândul DJ-ilor cu abilităţi de producători din România. Din cei 40 de DJ înscrişi în program, 10 demo-uri au fost selectate de către juriul format din specialişti români şi trimise spre jurizare membrilor grupului britanic Groove Armada. Membrii trupei, Andy Cato şi Tom Findlay, au selectat trei finalişti Heineken Music Thirst Studio, printre care şi Monochrome, care au fost desemnaţi câştigători naţionali prin votul publicului.  

Despre competiţia Heineken Music Thirst 2007:

Anul acesta, competiţia internaţională Heineken Music Thirst, revine în România, într-o nouă formulă, mai incitantă, atât pentru public cât şi pentru DJ concurenţi, fiind parte a  celui mai mare festival din România: B’ESTIVAL. 
Programul Heineken Music Thirst a fost iniţiat în Septembrie 2002, iar în timp a devenit o competiţie de referinţă pe scena muzicii urbane internaţionale. 
Mai multe detalii în curând pe www.heinekenmusic.ro.
Heineken este prezentă pe aproape toate pieţele din lume, iar în România marca Heineken face parte din portofoliul Heineken Romania, alături de mărcile Gösser, Schlossgold, Silva, Ciuc, Golden Brau şi Bucegi.

Pentru informaţii suplimentare vă rugăm să ne contactaţi la telefon 269 2005 sau 0723 23 00 99. Persoană de contact: Laura Mihaela Pană, PR Manager  Grey Worldwide România.

